MUNICIPIUL CRAIOVA
CONSILIUL LOCAL AL MUNICIPIULUI CRAIOVA

HOTĂRÂREA NR. 276
Consiliul Local al Municipiului Craiova, întrunit în şedinţa ordinară din 29.07.2010;
Având în vedere raportul nr.96274/2010 întocmit de Direcţia Patrimoniu prin care se propune darea în administrare către S.C. LUXTEN LIGHTING COMPANY S.A. – Sucursala Bucureşti a instalaţiei de iluminat arhitectural biserica „Sfânta Treime” din municipiul Craiova şi rapoartele comisiilor de specialitate ale Consiliului Local al Municipiului Craiova nr.118, 119, 123, 124 şi 125/2010;  

  
În conformitate cu prevederile Legii nr.213/1998 privind proprietatea publică şi regimul juridic al acesteia, cu modificările şi completările ulterioare;
În temeiul art.36, alin.2, lit.c, art.123, art.45, alin.3 şi art.61 alin.2 din Legea nr.215/2001, republicată, privind administraţia publică locală;
HOTĂRĂŞTE:
Art.1. Se aprobă darea în administrare către S.C. LUXTEN LIGHTING COMPANY S.A. – Sucursala Bucureşti, a instalaţiei de iluminat arhitectural biserica „Sfânta Treime” din municipiul Craiova, având valoarea de inventar de 1493497,70 lei, pe perioada valabilităţii contractului nr. 42515/2002.  

Art.2. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.522/2007 referitoare la aprobarea inventarul bunurilor care alcătuiesc domeniul privat al municipiului Craiova. 
Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Direcţia Economico – Financiară şi S.C. LUXTEN LIGHTING COMPANY S.A. – Sucursala Bucureşti  vor aduce la îndeplinire prevederile prezentei hotărâri.

